Riguldi mõis

Riguldi mõis (saksa keeles Rickholtz, rootsi keeles Rickul) oli mõis Noarootsi kihelkonnas, nüüdse haldusjaotuse järgi jääb endine mõisasüda Läänemaale Lääne-Nigula valda. 

Mõisa rajas 1620. aastal Jacob de la Gardie.MTÜ Pakri Looduskeskus, TTÜ Geoloogia Instituut. Loodusmälestised 17. Läänemaa. Noarootsi, Nõva, Osmussaar. Teaduste Akadeemia Kirjastus, 2008 18. sajandist kuni 1939. aastani oli mõis von Taubede aadlisuguvõsa omanduses.Eesti mõisaportaal. Riguldi mõis Mõisa viimane omanik enne von Taubede lahkumist Eestist 1939. aastal oli Gustav Woldemar von Taube.

 Mõisahoone 
Mõisa peahoone on 1820. aasta paiku ehitatud kõrge poolkelpkatusega ühekorruseline puitehitis, mida ilmestab hoone keskosas paiknev väike kolmnurkfrontoon. Mõisa peahoone, park, ait, tõllakuuri varemed, kelder, sepikoda, piirdemüürid ja kuivati on ehitismälestistena kantud kultuurimälestiste riiklikku registrisse.Riguldi mõis. Inventariseerimine. Muinsuskaitseameti digiteeritud arhivaalid, vaadatud 23.05.2015.

Eesti NSV ajal tegutses mõisahoones Tallinna I Eriinternaatkool.

Mõisa kinnistu on alates 2002. aastast Tallinna linna omanduses. Seal korraldati laagreid Tondi Põhikooli õpilastele. 2012. aastal sõlmis linn lepingu Sihtasutusega Riguldi Kodu, kes pidi kujundama mõisast erivajadustega noorte keskuse.Riguldi mõisast saab erivajadustega noorte keskus. ERR uudised, 19.06.2012 2019. aastal ütles Tallinna haridusamet lepingu sihtasutusega erakorraliselt üles, sest sihtasutus ei suutnud oma lepingulisi kohustusi täita. 2023. aastaks olid mõisahooned seisnud kaua tühjana ning olid halvas seisukorras. Tallinna linnavalitsus otsustas mõisakinnistu ja hooned müüki panna."Tallinn paneb müüki Läänemaal asuva Riguldi mõisa" ERR, 22. märts 2023

Viited

Välislingid

Riguldi (Noarootsi khk), Eesti Ajalooarhiivi kinnistute register
Göte Brunberg, Riguldi mõisa ajalugu, Eestirootslane, Nummer 1-2022

Kategooria:Metztackenite mõisad
Kategooria:Pahlenite mõisad
Kategooria:Läänemaa mõisad
Kategooria:Lääne-Nigula vald
Kategooria:Noarootsi kihelkond
Kategooria:Taubede mõisad
Kategooria:De la Gardiede mõisad